**Bauskas novada svētku**

**“Zem zelta ozola zariem” ēdināšanas pakalpojumu un tirdzniecības**

**NOLIKUMS**

**1. ORGANIZATORS, SVĒTKU NORISES LAIKS UN VIETA**

1.1. Svētku rīkotājs – Bauskas novada pašvaldība (Rīkotājs).

1.2.Tirdzniecības un ēdināšanas pakalpojumu organizators – Bauskas novada pašvaldības Uzņēmējdarbības un kompetenču attīstības centrs (Organizators).

1.3. Svētku norise plānota Mežotnes pilskalnā no 2023.gada 13.maija plkst. 13.00 līdz 2023.gada 13.maija plkst. 23.30.

1.4. Tirdzniecības atļauju pašvaldībā Organizators izņem centralizēti.

**2. PRETENDENTI PAKALPOJUMU NODROŠINĀŠANAI SVĒTKOS**

2.1. Tirgus dalībnieki, kuri kvalificējās:

2.1.1. Latvijas lauku saimniecībās audzētās lauksaimniecības produkcijas, augļu, ogu, dārzeņu pārstrādes produktu (sukādes, sīrupi, ievārījumi u.c.), piena, gaļas, maizes, zivju un to pārstrādes produktu, biškopības produktu individuālie ražotāji;

2.1.2. Amatu meistari – latviešu tradicionālās un mūsdienu lietišķās mākslas dekoratīvu un ikdienā lietojamu priekšmetu izgatavotāji, kuri izstrādājumus gatavo pašrocīgi (keramika, stikla apstrāde, pinumi, metālkalumi, ādas apstrāde, kokapstrāde, dārza labiekārtošanas preču izgatavotāji);

2.1.3. Dabīgās kosmētikas, pirtslietu (ķermeņa kopšanas līdzekļi, pirts piederumi) individuālie ražotāji;

2.1.4. Fiziska vai juridiska persona, kas legāli ir tiesīga tirgot savu produkciju. Aizpildot pieteikumu, dalībnieks sniedz ziņas, kas ļauj nepārprotami to identificēt (reģistrācijas numurs vai personas kods);

2.1.5. Līdz 2023.gada 24.aprīlim aizpildījuši pieteikumu (Nolikuma pielikumā) un saņēmuši Organizatora atbildi, ka pieteikums ir saņemts;

2.1.6. Līdz 2023.gada 1.maijam ir apmaksājuši rēķinu par dalību Svētkos.

2.2. Tirgus dalībnieki, kuri nekvalificējās:

* + 1. Rūpnieciski ražotu plaša patēriņa preču tirgotāji (tai skaitā galantērijas, bižutērijas, bērnu rotaļlietu, kosmētikas u.tml. tirgotāji);
    2. Tirgotāji, kas veic tirdzniecību no treileriem un citiem transporta līdzekļiem.

2.3. Ēdināšanas pakalpojumu sniedzēji, pārtikas preču un dzērienu tirgotāji, kuri kvalificējas:

2.3.1. Dalībnieki, kas reģistrējuši darbību Latvijas Republikas likumdošanā noteiktā kārtībā;

* + 1. Dalībnieki, kas nodrošina apmeklētājiem saistošu un Svētkiem atbilstošu produkciju, maksimāli ātru apkalpošanu vizuāli pievilcīgā atmosfērā;
    2. Dalībnieki, kuru ēdienkartē tiek iekļauts īpašais piedāvājums atbilstoši pasākuma tematikai- 9.gs.-13.gs. receptes un atbilstošs noformējums, nosaukums.
    3. Līdz 2023.gada 24.aprīlim aizpildījuši pieteikumu (Nolikuma pielikumā) un saņēmuši Organizatora atbildi, ka pieteikums ir saņemts;
    4. Līdz 2023.gada 1.maijam ir apmaksājuši rēķinu par dalību Svētkos.

**3. PRETENDENTU PIETEIKŠANĀS UN ATLASES KĀRTĪBA**

3.1. Pieteikšanās, iesniedzot pilnībā aizpildītu pieteikuma anketu (Nolikuma pielikumā), līdz 2023.gada 24.aprīlim, nosūtot uz e-pastu uznemejdarbiba@bauska.lv, ar norādi “Pieteikums dalībai Bauskas novada svētkos”. Nepilnīgi vai pēc termiņa iesniegtās pieteikuma anketas netiek vērtētas. Obligāti iesniedzams arī tirdzniecības vietas vizuālais noformējums (līdz piecām fotogrāfijām).

3.2. Organizators veic Tirgus dalībnieku (pretendentu) atlasi dalībai Svētkos pēc šādiem kritērijiem:

3.2.1. Tirdzniecības vietas noformējums un vizuālā pievilcība;

3.2.2. Piedāvātās produkcijas piemērotība pasākuma tēmai;

3.2.3. Atbilstība nolikumam (tai skaitā pilnīgi aizpildīta pieteikuma veidlapa).

3.3. Organizators veic Ēdināšanas pakalpojumu sniedzēju un pārtikas preču un dzērienu tirgotāju (pretendentu) atlasi dalībai Svētkos pēc šādiem kritērijiem:

3.3.1. Piedāvātais sortiments un tā cenas, priekšroku dodot pretendentiem, kuru piedāvātais sortiments ir pieejams pēc iespējas plašākai sabiedrībai (ēdināšanas pakalpojumu sniedzējiem plašs sortiments paredz veģetāriešiem, vegāniem, un bērniem draudzīgu piedāvājumu);

3.3.2. Iepriekšēja tirdzniecības pieredze masu pasākumos;

3.3.3. Tirdzniecības vietas noformējums un vizuālā pievilcība.

3.4. Organizators ir tiesīgs atteikt pretendentam, ja:

3.4.1. Pieteikuma veidlapa aizpildīta nepilnīgi;

3.4.2. Tāds pats vai ļoti līdzīgs piedāvājums jau ir pietiekamā daudzumā (no līdzīgiem piedāvājumiem tiek izvēlēti Organizatora skatījumā atbilstošākie);

3.4.3. Visas tirdzniecības vietas ir aizpildītas.

**4. DALĪBAS MAKSA**

4.1.Pretendentiem, kuru piedāvājums atzīts par atbilstošu (turpmāk tekstā - Dalībnieki), Organizators izraksta rēķinu par dalību.

4.2. Dalībnieks apmaksā dalību Svētkos rēķinā norādītajā termiņā.

4.3. Rēķina apmaksa ir obligāta. Ja Dalībnieks apmaksājis savu dalību, bet Svētkos nepiedalās, dalības maksa netiek atgriezta. Ja Dalībnieks rēķinu neapmaksā norādītajā termiņā, tā dalība Svētkos tiek atcelta.

4.4. Dalībnieks tiesīgs aizņemt tikai Organizatora ierādītu tirdzniecības vietu.

4.5. Dalības maksas:

|  |  |  |
| --- | --- | --- |
| **Pretendents** | **Vietas** | **Cena, EUR/dienā** |
| Tirgus dalībnieks | 20-30 | 15,00 par 3x3m |
| Nišas produkcijas pārtikas preču tirgotājs (kafija, saldējums, cukurvate,  konditoreja u.tml.) | 2-5 | 25,00 par 3x3m |
| Sabiedriskās ēdināšanas pakalpojumu sniedzējs ar alkoholisko dzērienu realizāciju, kuros spirta daudzums nepārsniedz 15 tilpuma procentus | 2-5 | 50,00 par 4x4m |

*Uz Tirgus dalībniekiem, Nišas produkcijas pārtikas preču tirgotājiem un Sabiedriskajiem ēdinātājiem, kas reģistrēti Bauskas novadā, attiecināma 100% atlaide, saskaņā ar Bauskas novada saistošajiem noteikumiem “Par ielu tirdzniecību un nodevu par ielu tirdzniecību publiskās vietās Bauskas novadā”. Cenā iekļauts elektrības pieslēgums līdz 5kWh.*

1. **NOTEIKUMI DALĪBAI**

5.1. Organizatora tiesības un pienākumi:

5.1.1. Organizators nosaka, izvieto un atzīmē tirdzniecības vietas Svētku norises vietā;

5.1.2. Organizators tiesīgs nekavējoties liegt dalību Svētkos un izraidīt no Svētku norises vietas trešās personas, kuras nav reģistrētas kā Svētku dalībnieki, dalībniekus, kas nav apmaksājuši rēķinu par dalību, vai dalībniekus, kas ieņēmuši nepienākošos vietu;

5.1.3. Organizators ir tiesīgs pieprasīt zaudējumu atlīdzību, kas tam radušies dalībnieka vainas dēļ;

5.1.4. Organizators neatbild par dalībnieka preču un mantu drošību tirgus laikā;

5.1.5. Organizators nodrošina vispārējo kārtību svētkos, tomēr neuzņemas atbildību par nepārvaramas varas apstākļu, dalībnieka vai apmeklētāju vainas dēļ radītiem zaudējumiem;

5.1.6. Organizators ir tiesīgs aizliegt tirgošanos svētkos, ja konstatē, ka dalībnieka piedāvājums un noformējums neatbilst iepriekš iesniegtajam pieteikumam;

5.1.7. Organizators neatbild par elektroenerģijas nodrošināšanu lielākā apmērā, nekā tas ticis norādīts Dalībnieka pieteikuma anketā.

5.2. Dalībnieku tiesības un pienākumi:

* + 1. Dalībnieks iespēju robežās nodrošina gaišu pasteļtoņu telti, vēlams bez uzrakstiem;
    2. Dalībnieks iekārto savu tirdzniecības vietu, nodrošinot to ar galdiem, statīviem, nojumi/telti u.c. tirdzniecībai nepieciešamiem priekšmetiem un vizuāli to noformē;
    3. Dalībnieks ir atbildīgs par pieteikuma anketā norādīto elektroenerģijas jaudu, nepārtrauktas darbības nodrošināšanai;
    4. Dalībnieks ir tiesīgs izmantot tirdzniecības vietu atbilstoši savām vajadzībām, ja tās nav pretrunā ar šo nolikumu;
    5. Dalībnieks pie tirdzniecības vietas izvieto šādu informāciju: uzņēmuma nosaukums, reģistrācijas numurs, par tirdzniecības vietu atbildīgās personas vārds, uzvārds;
    6. Dalībnieks nodrošina labas kvalitātes galdus un krēslus/solus apmeklētājiem (ne mazāk kā 30 apmeklētājiem);\*
    7. Dalībnieks piedāvā bezskaidras naudas norēķinu iespējas;\*
    8. Dalībnieks nodrošina apgaismojumu tirdzniecības vietā, ja paredzēta tirdzniecība diennakts tumšajā laikā;\*
    9. Dalībnieks atlīdzina zaudējumus, kas Organizatoram radušies dalībnieka vainas dēļ, pamatojoties uz sastādīto aktu;
    10. Dalībnieks veic visus maksājumus, kas paredzēti šajā nolikumā;
    11. Dalībnieks pats atbild par sava aprīkojuma un mantas uzstādīšanu, uzraudzību, apkalpošanu un apsardzi;
    12. Dalībnieks ir atbildīgs par sanitāro un higiēnas prasību, sabiedriskās kārtības un drošības noteikumu, kā arī ugunsdrošības un vides aizsardzības prasību ievērošanu tirgus laikā;
    13. Dalībnieks dzērienu un ēdienu pasniegšanai līdzņemšanai lieto tikai vienreizlietojamos traukus (papīra, koka, bambusa u.tml.). Aizliegts lietot plastmasas vienreizlietojamos traukus, izņemot, ja tiek izmantoti atkārtoti pārstrādājamās plastmasas trauki;
    14. Dalībniekam ir aizliegts tirgot produkciju stikla tarā;\*
    15. Dalībnieks ir tiesīgs demontēt tirdzniecības vietu pirms svētku noslēguma, saskaņojot to ar Organizatoru. Demontāžas laikā pirms tirgus norises beigām nav atļauts izmantot mehānisko transportlīdzekli. Nepieciešamības gadījumā, kad rodas attaisnojošs iemesls, mehāniskajam transportlīdzeklim ir atļauts iebraukt, to iepriekš saskaņojot ar Organizatoru;
    16. Dalībnieks ir tiesīgs atsaukt pieteikumu, rakstiski informējot Organizatoru vismaz 2 dienas pirms svētku sākuma. Šādā gadījumā netiek atmaksāta iemaksātā dalības maksa, bet dalībniekam ir atļauts iesniegt pieteikumu nākamajos Organizatora rīkotajos pasākumos, taču tas negarantē dalībnieka apstiprināšanu;
    17. Dalībnieks izvieto preču cenas par vienību un informāciju par sortimentu apmeklētājiem pieejamā, labi saskatāmā vietā un nepārprotamā veidā; informācijai jābūt latviešu valodā un ieteicams arī kādā no svešvalodām;
    18. Dalībnieks ievēro sabiedrībā pieņemtās ētikas normas;
    19. Dalībniekam tirdzniecības norises vietā kategoriski aizliegts smēķēt un lietot alkoholu;
    20. Dalībnieks ievēro mazumtirdzniecības noteikumus un citus tirdzniecību reglamentējošus normatīvos aktus, kā arī atsevišķu preču aprites, izplatīšanas, publiskas demonstrēšanas vai reklamēšanas īpašo kārtību. Katrs dalībnieks pats ir atbildīgs par normatīvo aktu prasību izpildi, Organizators neatbild par šo prasību neievērošanu no dalībnieku puses;
    21. Dalībnieks uzrāda visas nepieciešamās tirdzniecības atļaujas pēc administrējošo un kontrolējošo dienestu pieprasījuma;
    22. Dalībnieks ievēro tīrību un kārtību savā tirdzniecības vietā un rādiusā ap to, kā arī izvieto tvertnes atkritumiem pie savas tirdzniecības vietas, ja produkcijas patērēšanai rodas tūlītēji nepārprotami atkritumi (prasība attiecināma uz ēdinātājiem, saldējuma tirgotājiem, dzērienu tirgotājiem, u.tml.). Pilnie atkritumu maisi, vai jebkāda cita veida atkritumi dalībniekam ir jāizved pašam;
    23. Dalībnieks ir atbildīgs par Svētku norises brīdī valstī esošo epidemioloģisko prasību ievērošanu gan attiecībā uz saviem darbiniekiem, gan Svētku apmeklētājiem.
    24. Dalībniekam svētku laikā netiek atļauta izložu, loteriju, laimestu, azartspēļu organizēšana;
    25. Dalībniekiem nav tiesību atskaņot savā tirdzniecības vietā mūziku, izpildīt priekšnesumus vai kā citādi radīt troksni, ja tas nav saskaņots ar Organizatoru;
    26. Ja tirgošanās vietas nepārprotamai darbībai jānodrošina elektrības pieslēgums, par to obligāti minēt pieteikumā, norādot izmantojamās iekārtas un to nepieciešamo jaudu. Organizators noteiktajā zonējumā dalībniekiem nodrošinās elektrības pieslēgumu, bet dalībniekam pašam jānodrošina savi elektrības pagarinātāji (50 – 100 m).
  1. Svētku dalībniekiem un apmeklētājiem ir aizliegts izmantot Svētku norises vietas politiskajai reklāmai.
  2. Dalībnieks, aizpildot pieteikumu dalībai Svētkos, apstiprina, ka ir iepazinies ar šiem noteikumiem un piekrīt tiem.

*\*neattiecas uz Tirgus dalībniekiem.*

**6. TRANSPORTS**

6.1. Novietot auto transportu blakus tirdzniecības vai aktivitāšu nodrošināšanas vietai nav iespējams.

6.2. Dalībnieku transporta līdzekļi uz tirdzniecības laiku novietojami Svētku apmeklētāju automašīnām paredzētajās vietās, tai skaitā arī gar ceļa malām.

6.3. Transporta kustība Svētku laikā:

|  |  |  |  |
| --- | --- | --- | --- |
| **Dalībnieks** | **Montāžas laiks** | **Demontāžas laiks** | **Transporta kustība**  **aizliegta** |
| Tirgus dalībnieks | 13.maijā no plkst. 10.00 līdz plkst. 12.00 | 13.maijā no plkst. 17.15 līdz plkst. 18.00 | 13.maijā no plkst. 12.00 līdz plkst. 17.15 |
| Nišas produkcijas  pārtikas preču  tirgotājs | 13.maijā no plkst. 10.00 līdz plkst. 12.00  \*\*13.00 līdz 15.00 | 13.maijā no plkst. 24.00 | 13.maijā no plkst. 12.00 līdz plkst. 24.00  \*\*15.00 līdz 24.00 |
| Sabiedriskais  ēdinātājs/ Alkoholisko  dzērienu tirgotājs | 13.maijā no plkst. 10.00 līdz plkst. 12.00  \*\*13.00 līdz 15.00 | 13.maijā no plkst.  21.00  \*\* no plkst. 24.00 | 13.maijā no plkst. 12.00 līdz plkst. 21.00  \*\*15.00 līdz 24.00 |

*\*\*ar iespēju piedāvāt savu pakalpojumu citā organizatora norādītā vietā un iespējams nodrošināt sevi ar ģeneratoru, ja elektrības jauda pārsniedz 5 kWh*

**7. PERSONAS DATU APSTRĀDE**

7.1. Pārzinis: Bauskas novada pašvaldība, Reģ. Nr. 90009116223.

7.2. Personas dati tiks apstrādāti un glabāti līdz Pārziņa noteiktā personas datu apstrādes mērķa sasniegšanai, saskaņā ar Pārziņa vai mērķa īstenotāja noteikti lietu nomenklatūru, dokumentu un arhīvu pārvaldības un citu normatīvo aktu prasībām.

7.3. Personas datu apstrādes mērķis: Bauskas novada svētku tirgotāju un atrakciju nodrošinātāju dalības nodrošināšanai, tirdzniecības atļauju saņemšanai, rēķinu par dalību Svētkos apstrādei, sabiedrības informēšanai par Svētku norisi (dalībnieku fotoattēlu, videomateriālu uzņemšanai Svētku laikā), publicitātes materiālu veidošanai, kā arī arhīva dokumentēšanas un saglabāšanas

vajadzībām.

7.4. Dalībnieks, iesniedzot pieteikumu dalībai, apliecina, ka ir iepazinies ar Nolikumu un ir informēts par fizisko personu datu apstrādi Nolikumā noteikto mērķu izpildei.

**8. KONTAKTPERSONAS**

8.1. Kontaktpersona tirgus dalībniekiem – Elita Priedniece, tālr.: 28025249, e-pasts: elita.priedniece@bauska.lv;

8.2. Kontaktpersona nišas produkcijas pārtikas preču tirgotājiem, sabiedriskajiem ēdinātājiem un alkoholisko dzērienu tirgotājiem – Baiba Valdmane, tālr.: 28343312, e-pasts: baiba.valdmane@bauska.lv.

8.3. Kontaktpersona tehniskajos jautājumos - Uģis Skuja, tālr.: 23202339, e-pasts: ugis.skuja@bauska.lv

*Pielikums*

*“Bauskas novada svētku*

*“Zem zelta ozola zariem” ēdināšanas pakalpojumu un tirdzniecības nolikumam”*

*svētku teritorijā*

Pieteikuma anketa ēdinātājiem un tirgotājiem

Bauskas novada svētkos “Zem zelta ozola zariem”

*Mežotnes pilskalnā, 2023.gada 13.maijā*

**A. Lūdzu, ar X atzīmējiet vēlamo darbības zonu!**

*Ja pretendents plāno piedalīties vairākās zonās, informāciju par katru zonu lūdzu aizpildīt*

*atsevišķi, zemāk iekopējot nepieciešamos laukus!*

|  |  |  |
| --- | --- | --- |
|  | Tirdzniecības  zona | Tirgus dalībnieks |
|  | Tirdzniecības  zona | Nišas produkcijas pārtikas preču tirgotājs (kafija,  saldējums, cukurvate, konditoreja u.tml.) |
|  | Tirdzniecības  zona | Sabiedriskās ēdināšanas pakalpojumu sniedzējs ar alkoholisko dzērienu realizāciju, kuros spirta daudzums nepārsniedz 15 tilpuma procentus |

**B. Šo sadaļu aizpilda pretendenti TIRDZNIECĪBAS zonai!**

|  |  |  |  |  |
| --- | --- | --- | --- | --- |
| **PAR UZŅĒMUMU** | | | | |
| Dalībnieka juridiskais nosaukums vai vārds, uzvārds: |  | | | |
| Reģistrācijas Nr./ Personas kods: |  | | | |
| PVD reģistrācijas Nr.  *\*ja attiecināms* |  | | | |
| Alkohola tirdzniecības licences Nr.  *\*ja attiecināms* |  | | | |
| Juridiskā adrese:  Adrese korespondencei: |  | | | |
| Paraksttiesīgās personas vārds, uzvārds,  Amats: |  | | | |
| Kontaktpersonas vārds, uzvārds, amats,  tālrunis, e-pasts: |  | | | |
| Kontaktpersonas amats: |  | | | |
| Kontaktpersonas tālrunis: |  | | | |
| Kontaktpersonas e-pasts: |  | | | |
| Banka |  | | | |
| Konta Nr. |  | | | |
| **PRODUKCIJAS SORTIMENTS** | | | | |
| *Lūdzu, norādiet produkcijas sortimentu un cenas Svētku laikā!* | | | | |
| **Prece** | **Cena, EUR** | | | |
|  |  | | | |
|  |  | | | |
|  |  | | | |
| *Pievienojiet tik ailīšu, cik nepieciešams!* |  | | | |
| **TIRDZNIECĪBAS PIEREDZE MASU PASĀKUMOS\***  *\*Neattiecas uz Tirgus dalībniekiem!* | | | | |
| *Lūdzu, norādiet savu līdzšinējo tirdzniecības pieredzi masu pasākumos!* | | | | |
| **Pasākums** | **Norises gads** | | | |
|  |  | | | |
|  |  | | | |
|  |  | | | |
| **TIRDZNIECĪBAS VIETAS UN APKALPOJOŠĀ PERSONĀLA VIZUĀLAIS IZSKATS**  ***Lūdzu, pievienojiet līdz piecām fotogrāfijām no savas tirdzniecības vietas citos pasākumos ar savu konkrēto produkciju un vizuālo noformējumu!*** | | | | |
|  | | | | |
| **NEPIECIEŠAMĀ ENERĢIJAS JAUDA, DARBĪBAS NODROŠINĀŠANAI**  *Organizators nodrošina elektrības pieslēgumu.* | | | | |
| Darbības nodrošināšanai nepieciešama  elektrība | **Jā** |  | **Nē** |  |
| Uzskaitītas iekārtas, kam nepieciešama elektrība, pakalpojuma nodrošināšanai: | Norādīta nepieciešamā elektrības jauda konkrētajai iekārtai | | | |
|  |  | | | |
|  |  | | | |
|  |  | | | |
|  |  | | | |
|  |  | | | |
| *Dalībniekam jānodrošina elektrības strāvas pagarinātāji ar jaudai atbilstošu vadu šķērsgriezuma laukumu!* | | | | |
| **CITA SVĒTKU ORGANIZATORAM BŪTISKA INFORMĀCIJA:** | | | | |
|  | | | | |
| Iesniedzot šo pieteikumu, apstiprinu, ka esmu iepazinies ar noteikumiem un piekrītu tos ievērot. | | | | |

**Aizpildītu pieteikuma anketu ar norādi “Pieteikums dalībai Bauskas novada svētkos” iesūtīt uz uznemejdarbiba@bauska.lv līdz 2023.gada 24.aprīlim.**